Vedtekter for Amicus barnehage i henhold til barnehageloven § 8

**1. Eierforhold**

Amicus barnehage eies og drives av Konnerud menighetsråd. Menighetsrådet har opprettet et eget utvalg med mandat for sitt arbeid jamfør mandat for barnehageutvalget. Kirkeloven gir regler om at de rammer som Kirkelig Fellesråd fastsetter gjennom tariffavtaler, reglementer retningslinjer og øvrige personalpolitikk ligger til grunn for stillingene som menigheten oppretter selv.

Eier har blant annet ansvar for godkjenning og endringa av vedtekter, budsjett og personalansvar for styrer.

**2. Formål**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen skal drives i samsvar med de til enhver tid gjeldende lover, forskrifter, vedtekter, fastsatt budsjett og årsplan for barnehagens pedagogiske virksomhet.

Amicus barnehage har jamfør barnehageloven § 1a særlig formål, utvidet kristen formålsparagraf. Denne forankres i barnehagens årsplan.

**3. Opptakskriterier og opptakskrets**

Opptak av barn skjer kontinuerlig, men hovedsakelig ved samordnet opptaksprosess i Drammen Kommune. Daglig leder kan tilby barnehageplass etter kapasitet utenom samordnet opptaksprosess. Beslutningen om opptak av barn i barnehagen og tildeling av ledige plasser foretas av barnehagen etter skriftlig søknad.

Barnehagen er åpen for barn i alderen 0 – 6 år. Barn som er tildelt plass, får beholde plassen til utgangen av barnehageåret det år barnet fyller 6 år.

Følgende kriterier i prioritert rekkefølge gjelder innenfor opptakskretsen:

1. a) Barn med nedsatt funksjonsevne, jmf barnehageloven §18 og barn som det er fattet vedtak om etter lov om barneverntjenester §§ 4-12 og 4-4 annet og fjerde ledd
2. b) Barn av ansatte i barnehagen, Konnerud og skoger menighet
3. c) Daglig leder skal ved opptak av barn søke å få en balansert kjønns- og alderssammensetning i barnegruppen.
4. d) Søsken av barn som har plass i barnehagen.

Ved lik prioritet, etter kriteriene over, besluttes av styrer.

Opptakskretsen er barn som bor i drammen kommune evnt andre kommuner hvis de kommer under andre kriterier.

Amicus barnehage ønsker å ha kun 100% plass men kan gå dialog ved behov.

Klageadgang;

Ved avslag på søknad om barnehageplass ved hovedopptak;

Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt.

Utenom hovedopptak;

Utenom hoveddopptak kan bare søkere til barnehagen med lovfestet rett til prioritet etter barnehageloven § 18 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester.

Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er 3 uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen

**4. Samarbeidsutvalg**

Samarbeidsutvalget (SU) skal være et rådgivende, kontaktskapende og samordnende organ. Utvalget skal arbeide for å fremme samarbeidet mellom barnehagen og hjemmene.

* 1. SU skal forelegges saker og har rett til å uttale seg i saker, som er av viktighet for barnehagens innhold, virksomhet og forholdet til foreldrene. SU skal med utgangspunkt i rammeplanen, fastsette en årsplan for den pedagogiske virksomheten, og skal være med å drøfte barnehagens ideelle grunnlag. Andre saker av viktighet er f.eks. forslag til budsjett, driftsendringer, arealutnyttelse mv.

SU har rett til å uttale seg dersom barnehagen må søke om dispensasjon fra normen om pedagogisk bemanning. SUs uttalelse skal legges ved eiers søknad om dispensasjon. SU har i hovedsak en rådgivende funksjon, men unntak av vedtagelse av årsplanen.

Saker som gjelder arbeidstakers arbeidsforhold, opptak av barn og lignende skal ikke behandles av SU.

* 1. SU skal ha 3 medlemmer, med 1 representanter fra foreldrene, 1 representant fra eier og 1 fra de ansatte. Foreldrene og de ansatte skal delta med like mange representanter. Styrer har møte, tale- og forslagsrett.
  2. SU konstituerer seg selv, og velger selv sin leder. Vedtak fattes ved stemmeavgivning. Ved stemmelikhet har leder dobbelt stemme.

SU holder møter etter fast satt plan eller ved behov.

Det føres egen protokoll for samarbeidsutvalget, som skal inneholde de vedtak som samarbeidsutvalget har fattet vedrørende samvirkeforetaket. Tid og sted for møtene skal gå fram av protokollen, likeså stemmefordeling og uenighet som kreves protokollført. Samarbeidsutvalget medlemmer signerer protokollen. Protokollen er tilgjengelig kun for samarbeidsutvalgets medlemmer, styret, daglig leder, og de personer samarbeidsutvalget gir tilgang.

**5. Oppsigelse av barnhageplasser.**

Barnets foresatte kan si opp plassen skriftlig med en måneds varsel pr. 30. i hver måned i barnehageåret. Ved oppsigelse etter april, må man betale ut barnehageåret. Oppsigelse fra barnehagens side krever saklig grunn og skal skje skriftlig. Se foreldrebetaling.

**6. Leke- og oppholdsareal**

Barnehagens arealutnyttelse er på minst 5,3 m2 for barn under 3 år og 4 m2 for barn over 3 år.

**7. Barnehagens åpningstid og ferie**

Barnehagen er åpen mandag til fredag fra kl. 07.00 til kl 17.00.

* Barnehagen holder stengt i uke 28 og 29; dvs de to midterste ukene i juli
* Barnehagen holder stengt mandag, tirsdag og onsdag i påskeuken
* Barnehagen holder stengt jule- og nyttårsaften, og romjulen.
* Barnehagen er stengt inntil 5 planleggingsdager i løpet av året.

Alle barn skal ha minimum 3 ukers sammenhengende ferie i løpet av året. Foreldre skal innen 1.mai. oppgi når barnet skal ha ferie. Barnehagen tildeler barnet ferie de tre siste ukene i juli, dersom annet ikke er avtalt.

**8. Foreldrebetaling**;

Foreldrebetaling fastsettes av kommunestyret bystyret i Drammen for kommunale og private barnehager. Forfallsdato er den 12. i hver måned (for inneværende måned) og det betales for 11 måneder pr år. Juli er betalingsfri.

Oppsigelse fra eier kan gis ved manglende gjentagende oppholdsbetaling med 1 måneds varsel fra den 30. i hver måned.

Det vises også til **pkt. 16** i betalingsbestemmelsene ved for sent henting av barn, der det kan utstedes et gebyr på kr. 500,- ved tredje gangs advarsel og eventuelt hver av de påfølgende ganger.

Barnehagen har inntil 2 dugnader i året som foreldrene plikter å stille på.

**9. Ansvar**

Barnehagen ved styrer er ansvarlig for å tegne ulykkesforsikring for barna og yrkesskadeforsikring for personalet. Barnehagen har ikke ansvar for medbrakte eiendeler.

**10. Styrer**

Barnehagens leder har ansvaret for barnehagens daglige drift og utarbeider forslag til årsplan for barnehagen. Årsmelding og årsplan må leveres kommunen. Styrer er ansvarlig for barnehagens internkontrollsystem som er utarbeidet av ekstern aktør.

**11. Kostpenger;**

Kostpengene er per nå 250kroner, og barnehagen står for all mat. Alle med barn i barnehagen må betale kostpenger. Kostpengene kan endres ved behov, dette er det SU som vedtar i samarbeid med foreldrerådet.

**12. Foreldreråd;**

For å sikre samarbeidet med barnas hjem, skal hver barnehage ha et foreldreråd og et samarbeidsutvalg. Alle skal være deltagere i foreldrerådet. Foreldrerådet skal fremme foreldrenes fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. Barnehagen har minst to foreldremøter i året med foreldrerådet.

Revidert 01.06.2021 av barnehagens utvalg